b'\n_START_ARTICLE_\nAerofobija\n_START_PARAGRAPH_\nAerofobija jeb bailes no lido\xc5\xa1anas ir bailes atrasties lidma\xc5\xa1\xc4\xabn\xc4\x81 vai cit\xc4\x81 transportl\xc4\xabdzekl\xc4\xab, kas lido, piem\xc4\x93ram, helikopter\xc4\x81. To sauc ar\xc4\xab par lido\xc5\xa1anas fobiju, lidojumu fobiju vai aviofobiju. Par aerofobiju sauc ar\xc4\xab bailes no gaisa pl\xc5\xabsm\xc4\x81m (gaisa str\xc4\x81v\xc4\x81m) vai svaiga gaisa._NEWLINE_Bailes no lido\xc5\xa1anas var izpausties k\xc4\x81 viena fobija, vai netie\xc5\xa1\xc4\x81 kombin\xc4\x81cij\xc4\x81 ar vienu vai vair\xc4\x81kiem citiem trauc\xc4\x93jumiem, piem\xc4\x93ram, klaustrofobiju (fobiju tikt ierobe\xc5\xbeotam, vienam un nevar\xc4\xabgam, t\xc4\x81dam, kas nesp\xc4\x93j b\xc4\x93gt) vai akrofobiju (trauksme vai bailes no liela augstuma). Papildus iesp\xc4\x93jamas ar\xc4\xab citas fobijas, piem\xc4\x93ram, agorafobija (jo \xc4\xabpa\xc5\xa1i to veids, kas saist\xc4\xabts ar panikas l\xc4\x93km\xc4\x93m viet\xc4\x81, no kuras nav iesp\xc4\x93jams b\xc4\x93gt). Tas ir simptoms, nevis slim\xc4\xabba, un indiv\xc4\xabdiem to var izrais\xc4\xabt da\xc5\xbe\xc4\x81di iemesli.'